laion/Wikipedia-Exotic huggingface dataset:
ხულოს მუნიციპალიტეტის დროშა

ხულოს მუნიციპალიტეტის დროშა — ხულოს მუნიციპალიტეტის სახელმწიფო სიმბოლო გერბთან ერთად. მიღებულია ხულოს მუნიციპალიტეტის საკრებულოს მიერ. დროშა ვერტიკალურად არის გაყოფილი მწვანე და მეწამულ ველებად. დროშის ცენტრში გამოსახულია ჰერალდიკური ფარი, რომელიც გაკვეთილია და იყოფა ვერცხლის და ლურჯ ველებად. ვერცხლის ველზე გამოსახულია მეწამული პირით ზემოთ აღმართული მახვილი, თანმხლები ორი მეწამული ვარსკვლავით. ლურჯ ველს კვეთს სამი ვერცხლის სარტყელი. დროშის პროპორციაა 2:3. ხულოს მუნიციპალიტეტის დროშა და გერბი[მკვდარი ბმული]
თიანეთის მუნიციპალიტეტის გერბი

თიანეთის მუნიციპალიტეტის გერბი — თიანეთის მუნიციპალიტეტის სახელმწიფო სიმბოლო დროშასთან ერთად. მიღებულია თიანეთის მუნიციპალიტეტის საკრებულოს მიერ. გერბის ფარი გაკვეთილია და იყოფა 2 ნაწილად. I ნაწილი — მეწამულ ველზე გამოსახულია ოქროს ჯვარი, რომლის მკლავები ბოლოში ფართოვდება, ხოლო მკლავებს შორის მოთავსებულია ცხრასხივიანი მზის ოთხი სიმბოლო. II ნაწილი — მწვანე ველზე ოქროს ჯაჭვზე ჩამოკიდებული ოქროს მუხა; ჯაჭვის ზედა ნაწილი ეხება ფარის ზედა კიდეს. გერბის ფარის მეწამულ და მწვანე ველის ქვედა ნაწილს გადაკვეთს ვერცხლის სამი შემცირებული სარტყელი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „თიანეთი“. თიანეთის მუნიციპალიტეტის გერბი და დროშა
მაქსიმე ქვილითაია

მაქსიმე ქვილითაია (დ. 16 სექტემბერი, 1985) — ქართველი ფეხბურთელი, თამაშობდა მეკარის პოზიციაზე. არის საქართველოს ჩემპიონი (2017), საქართველოს თასის (2016, 2018) და სუპერთასის (2017/2018, 2019) ორ-ორგზის გამარჯვებული. საქართველოს თასის ფინალისტი (3): 2010/11, 2017, 2021 საქართველოს თასის გამარჯვებული (2): 2016, 2018 საქართველოს სუპერ თასის გამარჯვებული (2): 2017/2018, 2019 საქართველოს სუპერ თასის ფინალისტი (2): 2014/2015, 2016/2017 პროფილი Transfermarkt-ზე (ინგლისური) პროფილი Soccerway-ზე (ინგლისური)
თეიმურაზ ფარულავა

თეიმურაზ ფარულავა (დ. 20 ივლისი, 1983) — ქართველი ფეხბურთელი, ფოთის „კოლხეთის“ ცენტრალური მცველი. პირველი ლიგა ჩემპიონი: 2009/2010 საქართველოს თასის ფინალისტი: 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
სევასტი თოდუა

სევასტი თოდუა (13 მაისი 1976, აბაშა) — ქართველი ფეხბურთელი, ამჟამად ვანის სულორის ცენტრალური მცველი. ფეხბურთის თამაში 13 წლის ასაკში სამტრედიის ბავშვთა საფეხბურთო სკოლაში დაიწყო. შემდეგ იყო არეული ქვეყანა, ფინანსური გაჭირვება და 15 წლის ასაკში იძულებული გახდა მშობლიურ სოფელ მარანში დაბრუნებულიყო. 6 წლის შემდეგ, 21 წლისამ ისევ „სამტრედიაში“ დაბრუნება გადაწყვიტა. გუნდი უმაღლესი ლიგიდან ახალგამოვარდნილი იყო და სევასტისთან ერთად დაუბრუნდა ელიტლიგას. 1999 წელს გადავიდა „ვიტ ჯორჯიაში“ და პირველი მატჩები ჩაატარა ევროტურნირებზე. 23 წლის ასაკში ეროვნულ ნაკრებში გამოიძახეს, მისი სადებიუტო მატჩი 2000 წლის 26 აპრილს სომხეთის წინააღმდეგ შედგა, თოდუამ შეუცვლელად ითამაშა. თოდუას მთელი კარიერა ქართულ გუნდებში აქვს გატარებული, გარდა 2002 წლისა, როდესაც რუსულ „ურალანში“ ირიცხებოდა. სხვადასხვა წლებში გამოდიოდა მრავალ ქართულ კლუბში, რომლებთან ერთადაც უმაღლეს ლიგაში ჩატარებული აქვს 400 მატჩზე მეტი, აქედან ყველაზე მეტი, 130 მატჩზე მეტი ქუთაისის „ტორპედოს“ მაისურით, ამ მატჩების ნახევარზე მეტში, კი მას კაპიტნის სამკლავური ეკეთა. 2012 წლის დასაწყისში, მას „ტორპედოში“ გაცილება მოუწყვეს, თუმცა მან კარიერის გაგრძელება გადაწყვიტა. 2 წლის შემდეგ 2014 წელს იგი რევაზ ძოძუაშვილის მიიწვევით ისევ დაბრუნდა „ტორპედოში“, სადაც გატარებული ნახევარი სეზონის შემდეგ ვანის სულორს მიაშურა. საქართველოს ჩემპიონატი ჩემპიონი (2): 2002–03, ვიცე-ჩემპიონი (2): 1889–90, 1894–95, 1901–02, 1904–05, 1908–09, 1911–12, 1985–86 საქართველოს თასი გამარჯვებული (2): 1906, 1933, 1966, 1984, 1995 ფინალისტი (6): 1893, 1897, 1907, 1968, 1985, 1986, 1989, 2009 საქართველოს სუპერთასი გამარჯვებული (3): 1928, 1932, 1963, 1970, 1984, 1985, 1986, 1987, 1995 ფინალისტი (5): 1933, 1966 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ტორპედოს ოფიციალურ საიტზე[მკვდარი ბმული] (ქართული ენა) ↑ სევასტი თოდუა: ფეხბურთს ფეხბურთელი თამაშობს და არა წლები. საინფორმაციო სააგენტო Sportall.ge. 13 მარტი, 2013 ↑ სევასტი თოდუა: არასდროს თქვა რომ დავბერდი, სხვასავით არ ვირბენ და მხოლოდ გამოცდილებით ვითამაშებ... FC Torpedo.Ge. 5 მარტი, 2014[მკვდარი ბმული]
გიორგი გურული

გიორგი გურული (დ. 31 ივლისი, 1988, ქუთაისი) — ქართველი ფეხბურთელი, ქუთაისის „ტორპედოს“ მცველი. საქართველოს ჩემპიონი (1): 2015-16 უმაღლესი ლიგა, მეორე ადგილი (1): 2013/2014 პირველი ლიგა, გამარჯვებული (1): 2009/2010 საქართველოს თასის გამარჯვებული (1): 2015-16 საქართველოს თასის ფინალისტი: 2010/2011 საქართველოს სუპერთასის გამარჯვებული (1): 2015-16 პროფილი Transfermarkt-ზე (ინგლისური) პროფილი Soccerway-ზე (ინგლისური)
ყაზბეგის მუნიციპალიტეტის გერბი

ყაზბეგის მუნიციპალიტეტის გერბი — ყაზბეგის მუნიციპალიტეტის სახელმწიფო სიმბოლო დროშასთან ერთად. მიღებულია ყაზბეგის მუნიციპალიტეტის საკრებულოს მიერ. გერბის ფარს ოთხ ნაწილად ყოფს ვერცხლისქობიანი მეწამული ჯვარი. I ნაწილი — წარმოადგენს მეწამულ ველს, რომელზეც მოთავსებულია ვერცხლის ტარზე ასხმული ვერცხლის ბაირაღი ტართან ოქროს სამი ზარით. II ნაწილი — ლაჟვარდის ველზე ვერცხლის მთა ორი მწვერვალით. III ნაწილი — ლაჟვარდის ველზე ვერცხლის აბჯარი. IV ნაწილი — მეწამულ ველზე მეფე თამარის ვერცხლის ხელრთვა. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ყაზბეგი“. ყაზბეგის მუნიციპალიტეტის გერბი და დროშა[მკვდარი ბმული]
თორნიკე თარხნიშვილი

თორნიკე თარხნიშვილი (30 ივნისი 1990, თბილისი) — ქართველი ფეხბურთელი, საფეხბურთო კლუბ „ვენტსპილსის“ ცენტრალური ნახევარმცველი. ლატვიის ჩემპიონი (1): 2013 ლატვიის თასი გამარჯვებული (1): 2012/2013 საქართველოს თასი ფინალისტი (1): 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ვენტსპილსის ოფიციალურ საიტზე დაარქივებული 2016-03-04 საიტზე Wayback Machine. (ინგლისური)
ყაზბეგის მუნიციპალიტეტის დროშა

ყაზბეგის მუნიციპალიტეტის დროშა — ყაზბეგის მუნიციპალიტეტის სახელმწიფო სიმბოლო გერბთან ერთად. მიღებულია ყაზბეგის მუნიციპალიტეტის საკრებულოს 2010 წლის 31 აგვისტოს №63 დადგენილებით. დროშა არის ვერცხლ-მეწამული ფერის. გაყოფილია ვერტიკალურად ორ ნაწილად ისე, რომ ვერცხლის ველი იჭრება მეწამულ ველზე მოგრძო სამკუთხედების სახით და აღწევს დროშის მარცხენა კიდეს. ვერცხლის სამკუთხედები დროშის ზედა და ქვედა კიდეს დაშორებულია დროშის სიმაღლის 1/6-ზე. ვერცხლის ველზე (დროშის მარჯვენა მხარე) მოთავსებულია სწორკუთხა მეწამული ჯვარი. დროშის პროპორციაა 2:3. ყაზბეგის მუნიციპალიტეტის გერბი და დროშა[მკვდარი ბმული]
გიორგი მეგრელაძე

გიორგი 'გია' მეგრელაძე (დ. 21 ივლისი 1978, ქუთაისი) — ქართველი ფეხბურთელი, პოზიციით თავდამსხმელი. კარიერა დაასრულა 2013 წელს მარტვილის „მერანში“. 2014 წლის დეკემბრიდან არის ქუთაისის „ტორპედოს“ მთავარი მწვრთნელის, გიორგი დარასელიას თანაშემწე. საქართველოს თასის ფინალისტი: 2010/2011 საქართველოს სუპერთასის გამარჯვებული: 2005/2006 პროფილი Transfermarkt-ზე (ინგლისური) პროფილი Soccerway-ზე (ინგლისური) ↑ დარასელიას თანაშემწე გიორგი მეგრელაძე იქნება დაარქივებული 2015-02-14 საიტზე Wayback Machine. , „ტორპედოს“ ოფიციალური საიტი, 15 დეკემბერი, 2014
გიორგი სეთურიძე

გიორგი სეთურიძე (დ. 8 აპრილი, 1985, თბილისი) — ქართველი ფეხბურთელი, გორის „დილას“ მცველი. უმაღლესი ლიგა ჩემპიონი: 2012/2013 უმაღლესი ლიგა მეორე ადგილი: 2011/2012 საქართველოს თასის გამარჯვებული: 2012/2013 საქართველოს თასის ფინალისტი: 2010/2011 საქართველოს სუპერთასის ფინალისტი: 2013/2014 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დილას ოფიციალურ საიტზე (ქართული ენა) ↑ დავით ხურცილავა და გიორგი სეთურიძე გორის "დილაში" ითამაშებენ[მკვდარი ბმული],საინფორმაციო სააგენტო „http://sportall.ge/“[მკვდარი ბმული], 6 აგვისტო, 2014.
ახალგორის მუნიციპალიტეტის გერბი

ახალგორის მუნიციპალიტეტის გერბი — ახალგორის მუნიციპალიტეტის სახელმწიფო სიმბოლო დროშასთან ერთად. მიღებულია ახალგორის მუნიციპალიტეტის საკრებულოს მიერ. გერბის ფარი ტეხილად არის გაყოფილი ორ ნაწილად — ვერცხლის და მეწამულ ველებად. I ნაწილი — ვერცხლის ველზე შტანდარტის ტიპის მეწამული ჯვარი. II ნაწილი — მეწამულ ველზე ვერცხლის აბჯარი. გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ახალგორი“. ახალგორის მუნიციპალიტეტის გერბი და დროშა[მკვდარი ბმული]
ახალგორის მუნიციპალიტეტის დროშა

ახალგორის მუნიციპალიტეტის დროშა — ახალგორის მუნიციპალიტეტის სახელმწიფო სიმბოლო გერბთან ერთად. მიღებულია ახალგორის მუნიციპალიტეტის საკრებულოს 2010 წლის 26 აპრილის №4 დადგენილებით. დროშა ჰორიზონტალურად არის გაყოფილი თეთრ და მეწამულ ველებად. თეთრი ველის მარჯვენა მხარეს გამოსახულია შტანდარტის ტიპის მეწამული ჯვარი. დროშის პროპორციაა 2:3. ახალგორის მუნიციპალიტეტის გერბი და დროშა[მკვდარი ბმული]
Astronomy Domine

Astronomy Domine — პირველი კომპოზიცია პინკ ფლოიდის სადებიუტო სტუდიური ალბომიდან The Piper at the Gates of Dawn (1967). სიმღერაში წამყვან ვოკალებს ასრულებენ ავტორი, სიდ ბარეტი და რიჩარდ რაიტი. კომპოზიციის სამუშაო სახელწოდება იყო Astronomy Domine (An Astral Chant). Domine (ლათ.: უფალი) ხშირად ჟღერს გრეგორიანულ საგალობლებში. სიმღერა იწყება ჯგუფის მენეჯერ პიტერ ჯენერის ხმით, რომელიც მეგაფონის დახმარებით წარმოთქვამს პლანეტების სახელებს. ამის შემდეგ ჟღერს ბარეტის გიტარა Fender Esquire. შემდეგ იწყება ნიკ მეისონის დასარტყმელი საკრავების ხმა, რასაც ახლავს სიდ ბარეტის გიტარის ჟღერადობა. უკანა ფონზე ჟღერს რაიტის ორგანი Farfisa. ბარეტის მიერ ნამღერ ტექსტში საუბარია სხვადასხვა პლანეტაზე. როჯერ უოტერსი იმეორებს სოლოს ბას-გიტარაზე. როჯერ უოტერსი: „სიდს სიმღერა ჰქონდა კოსმოსის შესახებ - Astronomy Domine - ეს არის და ეს. სიდის სიმღერები კოსმოსის შესახებ ამით შემოიფარგლება და აქ იმალება მთელი იდუმალება, რომ იგი ყველაფრის შემქმნელი იყო.“ კომპოზიცია ხშირად სრულდებოდა ჯგუფის საკონცერტო გამოსვლებზე. იგი შეტანილია ალბომის Ummagumma საკონცერტო დისკზე. ამ ვერსიაში შეიმჩნევა ჯგუფის პროგრესული როკის სტილისტიკისადმი მისწრაფება. პირველი სტროფი ჟღერს ორჯერ, ხოლო ინსტრუმენტული იმპროვიზაცია უფრო ვრცელია, ვიდრე სტუდიურ ალბომზე. ძირითად ვოკალებს ამ პერიოდში ინაწილებდნენ დეივიდ გილმორი და რაიტი. 1971 წლის შუა თვეებში Astronomy Domine საკონცერტო პროგრამიდან ამოვარდა, მაგრამ კვლავ დაბრუნდა 1994 წელს. მაიამიში ჩაწერილი საკონცერტო ვერსია შეტანილია სინგლზე Take It Back, ხოლო ლონდონის კონცერტების ერთ-ერთი ვერსია - ალბომზე P*U*L*S*E. გილმორი სიმღერას ასრულებდა 2006 წლის ტურნეს მსვლელობისას, რიჩარდ რაიტთან ერთად. 1968 წელს, ჯგუფის ბელგიაში ყოფნის დროს გადაღებული იქნა პრომო-ფილმები Astronomy Domine, See Emily Play, The Scarecrow, Apples and Oranges, Paint Box, Set The Controls For The Heart Of The Sun და Corporal Clegg. სიდ ბარეტი ამ ფილმებში არ ჩნდება, ვინაიდან იგი უკვე დეივიდ გილმორმა შეცვალა. დეივიდი პირს ამოძრავებს ბარეტის ტექსტის ფონზე. ჯგუფის მიერ სიმღერა სრულდებოდა 1967–1971 და 1994 წლებში. როჯერ უოტერსთან ერთად იგი უკანასკნელად 1971 წლის 20 ივნისს, რომში შესრულდა. სიმღერა ასევე შეტანილია კრებულში Echoes: The Best of Pink Floyd. ვერსია ალბომიდან P*U*L*S*E 4 წუთიანია. დეივიდ გილმორი სიმღერას ასრულებდა 2006 წლის ტურნეს მსვლელობისას და ები-როუდის სტუდების სესიებზე. ვიდეოჩანაწერი შესულია DVD-ზე Live in Gdańsk. ნომერი აგრეთვე ჩაიწერა გილმორისა და მისი ბენდის მიერ ები როუდის სტუდიებში, გადაცემისთვის Live from Abbey Road (2006). სიდ ბარეტი — გიტარა (Fender Esquire), ვოკალი რიჩარდ რაიტი — ელექტრონული ორგანი (Farfisa), ვოკალი როჯერ უოტერსი — ბას-გიტარა (Rickenbacker 4001) ნიკ მეისონი — დასარტყმელი საკრავები, პერკუსია პიტერ ჯენერი — ტექსტი შესავალში ↑ The Piper at the Gates of Dawn review. Rolling Stones Magazine. დაარქივებულია ორიგინალიდან — 2011-08-04. ციტირების თარიღი: 2011-07-30. ↑ 2.0 2.1 2.2 Mabbett, Andy (1995). The Complete Guide to the Music of Pink Floyd. London: Omnibus Press. ISBN 0-7119-4301-X.  ↑ სტრონგი, მარტინ ჩ. (2004). The Great Rock Discography, 7th, Edinburgh: Canongate Books, გვ. 1177. ISBN 1-84195-551-5.  ↑ Live in Rome — Palaeur, June 20, 1971 (Aulica), The Concert / Roio Database. AMG-ს მიმოხილვა
Lucifer Sam

„Lucifer Sam“ — მეორე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). კომპოზიცია იწერებოდა 1967 წლის აპრილში-ივნისში. იგი აგებულია დამავალ რიფზე და მის ავტორ, სიდ ბარეტის დომინირებად ელექტრონულ გიტარაზე, რომელიც ჟღერს ექოს ეფექტის თანხლებით. ამას ახლავს ორგანისა და პერკუსიის ჟღერადობა. მიუხედავად იმისა, რომ ტექსტში „ლუციფერი“ ნახსენებია, როგორც კატის სახელი, ამბობენ, რომ საუბარია მამაკაცზე, რომელსაც ურთიერთობა ჰქონდა ბარეტის მეგობარ გოგონა ჯენი სპაირზთან ერთად (რომელიც ტექსტში ნახსენებია, როგორც ჯენიფერ ჯენტლი). თუმცა, ცნობილია, რომ სემი ერქვა ბარეტის შინაურ კატას და სიმღერის პირველი სათაური იყო „Percy the Rat Catcher“ (პერსი ვირთხების დამჭერი). ჯგუფის მიერ ნომერი 1967 წელს, სტუდიური ჩანაწერის გარდა, სულ ხუთჯერ შესრულდა. ნომერი 2011 წლის სექტემბერში ჯგუფმა MGMT ჯიმი ფელონის შოუში კამპანიის Why Pink Floyd? ფარგლებში შეასრულა. სიდ ბარეტი — გიტარა, ვოკალი რიჩარდ რაიტი — კლავიშებიანი საკრავები როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია AMG-ს მიმოხილვა ↑ A. Robbins, The Trouser Press Record Guide (Collier Books, 1991), ISBN 0020363613 ↑ Allmusic review. Stewart Mason. ციტირების თარიღი: 17 March 2011.
Matilda Mother

„Matilda Mother“ — მესამე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). ვოკალურ ნაწილს მასში მას ასრულებს რიჩარდ რაიტი, ხოლო სიდ ბარეტი დამატებით ვოკალს ასრულებს. სიმღერის ტექსტში შეტანილია ზღაპრების ფრაგმენტები და ნახსენების საბავშვო წიგნი. სიმღერაში საუბარია ბავშვობასთან განშორებაზე. ავტორი აღნიშნავს, რომ მოგონებები ბავშვობაზე ბრუნდება წლების შემდეგ და სიტყვებს „განსხვავებული მნიშვნელობა აქვთ“. ბარეტის მიერ სიმღერის ტექსტი აღებული იქნა ჰილერ ბელოკის პოეზიიდან. თავდაპირველად ტექსტი განსხვავებული იყო, მაგრამ ბარეტი იძულებული გახდა, შეეცვალა იგი, ვინაიდან ბელოკმა არ მისცა მას ორიგინალური ტექსტის გამოყენების უფლება. კომპილაციაში The Best of the Pink Floyd სიმღერა შეცდომით არის მითითებული, როგორც „Mathilda Mother“. კომპოზიციის ადრეული ვერსია, სხვა ტექსტით, შეტანილია ალბომის The Piper at the Gates of Dawn 2007 წლის გამოცემაში. სიდ ბარეტი — გიტარა, ვოკალი რიჩარდ რაიტი — კლავიშებიანი საკრავები, ვოკალი როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ Syd's Fractured Fairy Tales. ციტირების თარიღი: 2008-03-18.
Pow R. Toc H.

„Pow R. Toc H.“ — მეხუთე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). მასში დომინირებადია ფორტეპიანოს ჟღერადობა. Toc H. იყო კოდი, რომელიც აღნიშნავდა ორგანიზაციას „ტელბოტ ჰაუსი“. ეს იყო კლუბი, რომელშიც ოფიცრები და სხვა რანგის პიროვნებები თანასწორი უფლებებით სარგებლობდნენ. მოგვიანებით „ტელბოტ ჰაუსი“ იქცა ერთგვარი რელიგიური სექტის ნაწილად. ნიკ მეისონის თანახმად, ჯგუფის ოთხი წევრი (სიდ ბარეტი, როჯერ უოტერსი, ნიკ მეისონი, რიჩარდ რაიტი) ები-როუდის სტუდიებში ამ სიმღერას იწერდნენ, როდესაც The Beatles პარალელურ სტუდიაში „Lovely Rita“-ზე მუშაობდა (ალბომიდან Sgt. Pepper's Lonely Hearts Club Band). ხმოვანი ეფექტები პინკ ფლოიდის სიმღერაში The Beatles-ის იდენტურია. 1967 წლის დეკემბერში ჯგუფმა ეს ნომერი BBC-ის არქივებისთვის ჩაწერა. მისი შესრულება შეტანილია გადაცემაში The Look of the Week წამყვან ჰანს კელერით, სადაც როჯერი და სიდ ბარეტი საუბრობენ საკუთარი შემოქმედების შესახებ და ცდილობენ კელერის მხრიდან გამოთქმული კრიტიკა მათი „ხმაურიანი მუსიკის“ შესახებ უარყონ. 1969 წლის პროგრამაში ნომერი შედიოდა „The Pink Jungle“-ის სახელით. სიდ ბარეტი — გიტარა, ვოკალი რიჩარდ რაიტი — კლავიშებიანი საკრავები როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია ↑ Nicholas Schaffner, "Saucerful of secrets: the Pink Floyd odyssey", (Dell, 1992), ISBN 0385306849, p.66. ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ მეისონი, ნიკ (2004). Inside Out: A Personal History of Pink Floyd.
Take Up Thy Stethoscope and Walk

„Take Up Thy Stethoscope and Walk“ — მეექვსე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). „Take Up Thy Stethoscope and Walk“ არის როჯერ უოტერსის სადებიუტო საავტორო ჩანაწერი, რომელსაც ახლავს სიდ ბარეტის გიტარა და რიჩარდ რაიტის კლავიშებიანი საკრავების ენერგიული სოლო. სიმღერის სათაური მომდინარეობს იოანეს სახარების მეხუთე თავიდან , სადაც იესო ქრისტე მიმართავს სნეულს - „აღდეგ, აიღე შენი სარეცელი და წადი“. ბიბლიის ციტირებას ადგილი აქვს როჯერ უოტერსის მიერ დაწერილ სხვა კომპოზიციებშიც. სიტყვები „Doctor, Doctor“ ასევე მეორდება სიმღერაში Amused to Death (1992). როჯერ უოტერსი — ბას-გიტარა, ვოკალი სიდ ბარეტი — გიტარა, ვოკალი ნიკ მეისონი — დასარტყმელი საკრავები, პერკუსია რიჩარდ რაიტი — Farfisa-ს ორგანი, პიანინო ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ დაარქივებული ასლი. დაარქივებულია ორიგინალიდან — 2016-03-10. ციტირების თარიღი: 2011-07-30.
The Gnome

„The Gnome“ — მეშვიდე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). სიმღერაში ჯგუფის კლავიშისტი რიჩარდ რაიტი უკრავს ჩელესტაზე. არსებობს ამ კომპოზიციის ჩანაწერი, რომელიც დამზადდა BBC-ისთვის. ჯგუფის მიერ ხმისჩამწერი სტუდიის გარდა სიმღერა 1967 წელს სულ სამჯერ შესრულდა. სხვა წლების კონცერტებზე იგი არ სრულდებოდა. სიმღერაში საუბარია გნომზე სახელად „გრიმბლ გრომბლი“. სიმღერა ასევე შეტანილია ამერიკული სინგლის „Flaming“ b-მხარეზე. ბრიტანეთში იგი არ გამოცემულა. სიდ ბარეტი — გიტარა , ვოკალი რიჩარდ რაიტი — კლავიშებიანი საკრავები, ვოკალი როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია ↑ http://jhendrix110.tripod.com/PinkFloyd.html ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
Chapter 24

Chapter 24 — მეცხრე სიმღერა პინკ ფლოიდის სადებიუტო სტუდიური ალბომიდან The Piper at the Gates of Dawn (1967). მისი ავტორია სიდ ბარეტი. ტექსტი ფრაგმენტულად აღებულია ცნობილ ჩინურ „ცვლილებათა წიგნიდან.“ სიდ ბარეტი — გიტარა , ვოკალი რიჩარდ რაიტი — კლავიშებიანი საკრავები, ვოკალი როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია ↑ სტრონგი, მარტინ ჩ. (2004). The Great Rock Discography, 7th, Edinburgh: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
The Scarecrow (სიმღერა)

„The Gnome“ — მეათე სიმღერა ინგლისური პროგრესული როკ-ჯგუფ პინკ ფლოიდის სადებიუტო სტუდიური ალბომიდან The Piper at the Gates of Dawn (1967). მისი ავტორია სიდ ბარეტი. სიმღერა პირველად გამოიცა სინგლის „See Emily Play“ B-მხარეს, სახელწოდებით „Scarecrow“. სიმღერაში განხილულია ეგზისტენციალიზმის თემები. სიდ ბარეტი, სიმღერის ავტორი, ტექსტში თავის არსებობას ადარებს საფრთხობელას ცხოვრებას, რომელიც მასზე უფრო მეტად „სევდიანია“ და „შეეგუა თავის ბედს“. მსგავსი თემატური შინაარსის მქონე ტექსტები მოგვიანებით ჯგუფის ტექსტობრივი მასალის ნაწილად იქცა. აშშ-ში სიმღერა 1967 წლის ივლისიდან 1968 წლამდე სამჯერ გამოიცა სინგლის სახით. ბრიტანეთში მას წარმატება არ ჰქონია. Pathé-ს ახალი ამბების რუბრიკისათვის 1967 წლის ივლისში გადაღებული იქნა სიმღერის პრომო-ფილმი. ფილმში ნაჩვენებია, თუ როგორც ეცემა ბალახში როჯერ უოტერსი. ნიკ მეისონი თავის ქუდს ახურავს საფრთხობელას. ფილმის ნაწილი გამოყენებული იქნა როჯერ უოტერსის მიერ სიმღერის „Set the Controls for the Heart of the Sun“ სოლო კონცერტებზე შესრულებისას. 1968 წელს, ჯგუფის ბელგიაში ყოფნის დროს გადაღებული იქნა პრომო-ფილმები „Astronomy Domine“, „See Emily Play“, „The Scarecrow“, „Apples and Oranges“, „Paint Box“, „Set The Controls For The Heart Of The Sun“ და „Corporal Clegg“. სიდ ბარეტი ამ ფილმებში არ ჩნდება, ვინაიდან იგი უკვე დევიდ გილმორმა შეცვალა. დევიდი პირს ამოძრავებს ბარეტის ტექსტის ფონზე. „The Scarecrow“-ს რგოლში უოტერსი Rickenbacker-ის ბას გიტარაზე ვიოლინოს ხემით უკრავს. სიდ ბარეტი — გიტარა, ვოკალი რიჩარდ რაიტი — კლავიშებიანი საკრავები როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია AMG-ს მიმოხილვა ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
იოჰან ერნსტ ფაბრი

იოჰან ერნსტ ფაბრი (გერმ. Johann Ernst Fabri; დ. 16 ივლისი, 1755 — გ. 30 მაისი, 1825) — გერმანელი გეოგრაფი და სტატისტიკოსი. იოჰან ფაბრი დაიბადა სილეზიაში. 1776 წელს დაიწყო ჰალეს უნივერსიტეტში თეოლოგიის შესწავლა, თუმცა მოგვიანებით მის ინტერესთა სფეროში მოექცა გეოგრაფია და ისტორია. შემდგომ იგი მუშაობდა პრივატ-დოცენტად გეტინგენის უნივერსიტეტში, სადაც იმყოფებოდა ცნობილი მეცნიერების გავლენის ქვეშ, რომელთა შორის იყვნენ იოჰან კრისტოფ გატერერი, ავგუსტ ლუდვიგ შლეცერი, იოჰან ფრიდრიხ ბლუმენბახი. 1786 წელს გადავიდა იენაში, როგორც გეოგრაფიისა და სტატისტიკის ადიუნქტ-პროფესორი, ხოლო 1794 წელს გახდა ერლანგენის უნივერსიტეტის პროფესორი. დიდი ხნის განმავლობაში ფაბრი ლექციების კითხვისას არ იღებდა ანაზღაურებას, მხოლოდ 1815 წლიდან დაენიშნა მას ფიქსირებული ხელფასი. (გერმანული) მოკლე ბიოგრაფია (გერმანული) ინფორმაცია ოჯახის შესახებ დაარქივებული 2011-07-19 საიტზე Wayback Machine. (გერმანული) გეოგრაფიის მოკლე აღწერა
Bike (სიმღერა)

Bike — მეთერთმეტე და უკანასკნელი კომპოზიცია პინკ ფლოიდის სადებიუტო სტუდიური ალბომიდან The Piper at the Gates of Dawn (1967). სიდ ბარეტის მიერ დაწერილი ამ სიმღერის ტექსტში ჟღერს ავტორის მიმართვა უცნობი გოგონას მისამართით. ავტორი მას სთავაზობს ველოსიპედს (რომელიც მან სხვისგან ითხოვა), მოსასხამს, უსახლკარო თაგვს სახელად „ჯერალდი“ და მთელ რიგ კოჭას თაფლაკვერის კაცუნებს. უკანასკნელ სტროფს მოჰყვება ინსტრუმენტული სექცია, რომელსაც შეიძლება ეწოდოს „კონკრეტული მუსიკა“. სიმღერის ბოლოს ავტორი სთავაზობს გოგონას მუსიკალური მელოდიებით სავსე ოთახში შესვლას და ჟღერს სხვადასხვა დასაქოქი მოწყობილობის ხმა, რომელთა შორის არის საათის ზარები და ვიოლინო. სიმღერა სრულდება აჩქარებული სიცილის ჩანაწერით, რომლებიც მრავალჯერ მეორდება და რამდენიმე ფენად გამრავლებული, ერთმანეთს ედება. სიმღერა ეძღვნებოდა ბარეტის მეგობარ ჯენი სპაირზს, რომელიც ნახსენებია იმავე ალბომის სიმღერაში Lucifer Sam. პინკ ფლოიდმა სიმღერა საკუთარი გამოსვლებისას რამდენიმეჯერ შეასრულა. ჯგუფის წევრებმა (უოტერსის გარეშე) „Bike“ შეასრულეს სხვა მუსიკოსებთან ერთად სიდ ბარეტისადმი მიძღვნილ საღამოზე „Madcap's Last Laugh“ (2007). სიდ ბარეტი — გიტარა, ვოკალი რიჩარდ რაიტი — კლავიშებიანი საკრავები, ვოკალი როჯერ უოტერსი — ბას-გიტარა ნიკ მეისონი — დასარტყმელი საკრავები, პერკუსია ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  AMG-ს მიმოხილვა
პროვანსი-ალპები-ლაჟვარდოვანი ნაპირი

პროვანსი-ალპები-ლაჟვარდოვანი ნაპირი (ფრანგ. Provence-Alpes-Côte d'Azur) — რეგიონი სამხრეთ საფრანგეთში, ხმელთაშუა ზღვის სანაპიროზე. შედგება 6 დეპარტამენტისაგან: ზემო პროვანსის ალპები, ზღვისპირა ალპები, ბუშ-დიუ-რონი, ზემო ალპები, ვარი, ვოკლიუზი. ფართობი - 31,4 ათასი კვ.კმ., მოსახლეობა - 4,1 მლნ. ქალაქები: მარსელი, ექს-ან-პროვანსი, ავინიონი, ნიცა, კანი, ტულონი. ხმელთაშუა ზღვის ე.წ. ლაჟვარდოვანი სანაპირო ანუ საფრანგეთის რივიერა მნიშვნელოვანი ტურისტული ცენტრია. პროვანსი მე-10 საუკუნემდე დამოუკიდებელი იყო. აქ დღემდე ლაპარაკობენ ოქსიტანური ენის პროვანსულ დიალექტზე.
აუდის თასი

აუდის თასი — ოთხთა საფეხბურთო ტურნირი, რომელიც ტარდება გერმანული საავტომობილო კომპანიის, აუდის ორგანიზებით მიუნხენის „ალიანც არენაზე“. პირველად ჩატარდა 2009 წელს აუდის 100 წლის იუბილეზე და გაიმარჯვა მასპინძელმა „ბაიერნმა“. აუდის თასი აუდის საიტზე.